  Виталий Пронин Туала куронъёслы тупась реанимобиль.Соос туала куронъёслы тупало. Валтӥсь врачлы усьтонъёсты сётӥз Удмуртилэн Тӧроез А. Соловьёв.Та эмъяськонниын ог 20 арзэ ужа ни реанимацияя но консультациосъя центр. Отысь эмчиос секыт висьыны усем нылпиосты йӧнатонъя визь-кенеш сёто. Вуыло ёросъёсысь нылпи больницаосы, нылпи ваён юртъёсы но. Арлы быдэ сюрес вылэ ог 300 пол потало. Куддыр мыноно луо Пермьысь, Казаньысь, Екатеринбургысь эмъян центръёсы но, кылсярысь, 2015-тӥ арын отчы 36 пиналэз келязы.Выль реанимобильёс вань куронъёсъя юрттэт сётыны луонлыкъёс кылдыто. Автомобильёсын вань инкубаторъёс, шоканы юрттӥсь тӥрлык, мониторъёс но трос мукетыз. Огкылын вераса, больницаысь реанимацияя палата выллем. Таӵе машинаос элькунамы ӧй вал на.Реанимобильёс басьтэмын элькун бюджет чотын - со понна 5,4 миллион манет кулэ луиз. А. Соловьёв пусйиз: декабре гинэ элькунамы ӝог юрттэт сётонъя  5 машина вуиз вал, январь пумозь эшшо 10-сэ, нош феврале эшшо 15-сэ возьмаськом на. Ӝог юрттэт сётӥсьёслэн автопарксы матысь 3 ар куспын выльдэмын луоз.Сергей Захаров Туспуктӥз А. Горбунов Теги: Удмуртиезазинтон эмудыс  